Baguio City - Pimmusay ti maysa nga ubing a babae sumagmamano nga oras kalpasan a nasarabo ti baro a tawen sadiay probinsia ti Abra gapu iti stray bullet bayat a nadangran dagiti tallo a daddduma pay.
Nabigbig ti biktima a ni Josie Buenafe, 11-anyos ken residente ti Tayum, Abra a nagsagrap ti nakaru a dunor iti likudan ti ulo.
Sigun kenni Clark Dizon manipud iti DOH-Cordillera, naitaray iti Abra Provincial Hospital ti biktima iti alas dos ti parbangon bayat nga am-amuenda ita ti detalye ti insidente.
Nabigbig met dagiti tallo pay a da Aaron Carlo Fabroa, 13-anyos ken tubo ti San Ramon, West Manabo, Abra; ni Elmer Pondasan, 23-anyos ken tubo ti Luna, Apayao kenni Santiago Danilo Long-oden, 39-anyos ken tubo ti Camp Dangwa, La Trinidad, Benguet.
Kabayatanna, dumanon met iti 39 a kaso ti nailista ti ahensia a firework related injuries iti rehion no sadino, 13 a kaso ti nailista sadiay Abra; 6 a kaso sadiay Apayao; 8 a kaso iti siudad ti Baguio; 6 a kaso sadiay Mt. Province; maysa a kaso sadiay Kalinga ken 5 a kaso sadiay Ifugao.
Nagliday met ti ahensiya gapu iti panakailista dagiti nasao a kaso nangruna iti ipupusay ti ubing a babae a biktima sadiay Abra gaputa idi napalabas a tawen ket awan ti kaso ti stray bullet iti rehion Cordillera.
ilo_Latn ilo_Latn ilo_Latn ilo_Latn ilo_Latn ilo_Latn